26 



oerang silihawoer koe pangaweroeh, ajeuna oerang paloba-loba banda". 



Tjek Rangga Wajang ka Soemoer Bandoeng: „geura lawan bae, montong inggis". 



Toeloej noe geulis Soemoer Bandoeng njaoer ka panakawanna Nji Ogem, 

 pokna : „Ogem, geura kadieukeun tjoepoe tea". 



Enggalna tjoepoe toeloej disanggakeun koe Nji Ogem; sanggeus ditampanan 

 tjoepoe teh toeloej ditaplokeun koe noe geulis Soemoer Bandoeng, nja ngadjadi 

 barang sabeulah aloen-aloen. 



Demi pokna Langen Sari: „hen, oerang Kota Waringin, banda geura toembak- 

 ankeun loba mana?" 



Mimitina noembakan barangna Njai Nimbang Waringin: loehoerna opat ratoes 

 toembak, legana opat ratoes toembak pasagi. Geus kitoe noe Njai Soemoer Ban- 

 doeng: loehoerna lima ratoes toembak, legana lima ratoes toembak pasagi; djadi 

 noe eleh Nimbang Waringin. 



Ger sanagara soerak kabeh, „pawarang ratoe eleh, pawarang ratoe eleh!" 



Tjek Nimbang Waringin : „sia, Soemoer Bandoeng, beuki tjoetjoed, beuki boe- 

 roeng; aing kieu eleh, kieu eleh, hajoe, ajeuna oerang paseungit-seungit tai". 



Saoerna Langen Sari ka Soemoer Bandoeng: „geura lawan bae, wajahna meureut 

 andjeun". 



Tjatoerkeun Nimbang Waringin meunang toedjoeh poë toedjoeh peuting ta- 

 tamboel tjengkeh, tjabe areuj, djeung sagala kembang-kembang noe sarareungit. 



Kotjapkeun Nji Soemoer Bandoeng, lakotoj sangkeloh mando, boel ngoekoes; 

 neundeun saoer toengtoeng koekoes, panedja ka noe keresa. Demi saoerna: „Soe- 

 nan Iboe, koering njoehoenkeun boboreh Batara Goeroe". 



Tidinja harita diragragan tjoepoe ti sawargaloka, keploek kana lahoenan 

 Soemoer Bandoeng, eusina boboreh Batara Goeroe, seungitna angin-anginan, teroes 

 kana dangdaoenan, njiret kana tatangkalan, watara toedjoeh djongdjonan. 



Ajeuna oerang tjarioskeun deui Njai Nimbang Waringin saoerna: „Lengser, 

 geura tandean aing rek ngising." 



Koe Si Lengser oepih ditengkorkeun, pokna: „gan, hempet bisi ngadjoeroeloeng!" 



Barang ngambeu tai Nimbang Waringin, Si Lengser oetah. 



Ari noe geulis Nji Soemoer Bandoeng mah koe akal keneh bae, nja eta bo- 

 borehna Batara Goeroe noe didjieun tai ; toeloej njaoer ka rakana Rangga Wajang, 

 pokna: „engkang, koering rek ngising." 



Enggalna koe Rangga Wajang dipangnengkorkeun oepih, toeloej koe Soemoer 

 Bandoeng ditamplokeun boborehna Batara Goeroe kana oepih tea. 



Tjek Kalang Soetra, pokna: „Langen Sari, geura man, adoekeun taina". 



Tembalna Langen Sari: „koedoe priboemi ti heula." 



Kalang Soetra toeloej njaoer ka Si Lengser: „Lengser geura bawa tai Nim- 

 bang Waringin". 



Si Lengser ngahoeleng bari pokna: „wajahna bae da noe ngawoela". 



Si Lengser mawana tai Nimbang Waringin, diharoedoeman sarta bari tanggah 

 leumpangna, lamoen toengkoel da sok ongkek. 



Barang datang ka pangadoean, djelema sanagara aroetah kabeh, baoeëun tai 

 Nimbang Waringin. 



